ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
20 ม.ค. 2559

สรุปภาวะตลาดภาคเช้า : กลุ่มพลังงานกดดัน – SET กลับมาอ่อนตัว ด้วยหนังคนละม้วนจากเมื่อวานที่ฟื้นตัวโดดเด่น เนื่องด้วยกลุ่มพลังงาน โดนแรงขายกดดันภาพรวมตลาด ตามการอ่อนตัวของราคาน้ำมันดิบ ส่วนปัจจัยหนุนเป็นชิ้นเป็นอัน ยังหาไม่ได้จากตลาด
ทั้งนี้ SET ปิดที่ระดับ 1255.37 จุด -10.64 จุด หรือ -0.8% ด้วยมูลค่าซื้อขายที่ระดับ 2.0 หมื่นลบ. กลุ่มหลัก พลังงาน และแบงก์ กดดันตลาด ปิดลบ -2.3% และ -0.8% ตามลำดับ ส่วน ICT พยุงตลาด ปิดบวก +1.3% ด้านตลาดภูมิภาคอยู่ในแดนลบระดับ 1.5-3.0%
กลยุทธ์ที่แนะนำ :  ช่วงบ่าย: แม้มีโอกาสลดช่วงติดลบลง แต่มองถูกจำกัดที่ 1257-1262 จุด และหลังจากนั้นให้ระวังการปรับตัวลงต่อ เนื่องด้วยเรามองทิศทางของกลุ่ม ICT ที่ช่วยพยุงตลาด จากรอบรีบาวด์ จะมี Upside จำกัดแล้ว ซึ่งคาด ADVANC ไม่เกิน 161 บาท และ INTUCH คาดไม่เกิน 54 บาท ส่วนกรอบล่าง SET อยู่ที่ 1240-1245 จุด ซึ่งหากมองไม่ผิด มีโอกาสเคลื่อนตัวในกรอบสามเหลี่ยม ซึ่งแปลว่า ผันผวนและกรอบเคลื่อนไหวจะแคบลงๆ เพื่อรอเลือกทางอีกครั้ง
ดังนั้น กลยุทธ์ ยังเน้นเพียงการซื้อขายเก็งกำไรระยะสั้น และเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ PLANB (รับ 6.65 ต้าน 7.10 Cut 6.50) และ TTCL (รับ 16.50 ต้าน 17.90 Cut 16.00)
 